
Atsakymas į pateiktą užklausą
	Užklausa
	Perkančiosios organizacijos atsakymas

	„Gerb. Perkančioji Organizacija,

Prašome apsvarstyti galimybę patikslinti techninės specifikacijos 6 punkte nustatytą reikalavimą dėl rentgeno vamzdžio galios.

Šiuo metu nurodyta:

6 punktas „Maksimali rentgeno vamzdžio galia – ne mažesnė kaip 5 W.“

Prašome šį reikalavimą pakeisti į:

6 punktas „Maksimali rentgeno vamzdžio galia – ne mažesnė kaip 4 W.“

Toks pakeitimas leistų užtikrinti platesnę lygiaverčių profesionalių XRF analizatorių konkurenciją, nes prietaiso analitinį našumą lemia ne vien rentgeno vamzdžio galia, bet ir detektoriaus charakteristikos, energinė skiriamoji geba, filtrų sistema, matavimo geometrija bei naudojamos programinės įrangos ir kalibracijų sprendimai.

Manome, kad ne mažesnė kaip 4 W galia yra pakankama numatytam dirvožemio elementinės sudėties tyrimui, todėl šio reikalavimo sumažinimas iki 4 W nepablogintų perkamo prietaiso funkcionalumo, tačiau sudarytų sąlygas dalyvauti platesniam kvalifikuotų gamintojų ir tiekėjų ratui.

Dėkojame.“
	Šis reikalavimas buvo nustatytas siekiant užtikrinti pakankamą prietaiso analitinį našumą, jautrumą ir tinkamumą numatytiems dirvožemio elementinės sudėties tyrimams. Rinkos konsultacijos metu taip pat buvo gautas tiekėjo patvirtinimas, kad 5 W galią atitinkantys profesionalūs XRF analizatoriai rinkoje yra siūlomi.
Tiekėjo pateiktas argumentas, kad 4 W galios pakanka, nėra pagrįstas.



